open-index/open-wikipedia-markdown huggingface dataset:
Per Ivar Moe

**Per Ivar Moe** (s. 11. marraskuuta 1944 Ålesund)
on norjalainen pikaluistelun maailmanmestari ja olympiamitalisti.

Moe nousi kansainvälisesti tunnetuksi pikaluistelijaksi 18-vuotiaana vuonna 1963 saavuttaessaan EM-pronssia ja sijoittuessaan MM-kilpailuissa neljänneksi. Vuonna 1964 hän voitti Norjan-mestaruuden, saavutti EM-pronssia ja sijoittui MM-kisoissa viidenneksi. Innsbruckin olympialaisissa 1964 hän saavutti 5&nbsp;000 metrillä hopeaa 0,2 sekuntia maanmiehelleen Knut Johannesenille hävinneenä sekä sijoittui 10&nbsp;000 metrillä 13:nneksi.

Vuonna 1965 Moe voitti Oslossa maailmanmestaruuden; yksittäisistä matkoista hän oli ensimmäinen 1&nbsp;500 metrillä, neljäs 10&nbsp;000 metrillä, viides 5&nbsp;000 metrillä ja kymmenes 500 metrillä. Göteborgin EM-kilpailuissa hän saavutti hopeaa. Vuonna 1966 hän sijoittui MM-kilpailuissa kymmenenneksi ja kaatui EM-kilpailujen 5&nbsp;000 metrillä. Hän lopetti kilpauransa 21-vuotiaana.
__NOTOC__
## Henkilökohtaiset ennätykset

* 500 metriä: 41,6
* 1&nbsp;500 metriä: 2.06,9
* 3&nbsp;000 metriä: 4.31,8
* 5&nbsp;000 metriä: 7.38,6
* 10&nbsp;000 metriä: 15.47,8

## Lähteet
* 
* 

### Viitteet

## Aiheesta muualla
Voimistelu olympialaisissa

**[[Voimistelu]]** on olympialaisten ohjelmassa jokaisissa **[[olympialaiset|kesäolympialaisissa]]**. Naiset kilpailivat voimistelun olympiamitaleista ensimmäisen kerran vuonna 1928. Rytminen voimistelu tuli mukaan vuonna 1984 ja trampoliinivoimistelu vuonna 2000. Voimistelun mitalitaulukkoa johtaa Neuvostoliitto. Olympialaisten voimistelua hallitsee lajin kattojärjestö, kansainvälinen voimisteluliitto.

## Historia
Voimistelu oli mukana ensimmäisissä nykyisissä olympialaisissa 1896 Atenassa FEG:n Nicolas Cupérusin vastustuksesta huolimatta. Kilpailutelineinä olivat hyppy, hevonen, renkaat, nojapuut ja rekki. Köysikiipeily kuului myös olympialaisten kisavalkoimaan vuoteen 1932 saakka.

Naisvoimistelijat pitivät näytöksiä olympiakisoissa vuodesta 1908 lähtien. Ensimmäisen kerran naisvoimistelijat kilpailivat Amsterdamin kisoissa 1928. Ohjelmassa oli tuolloin joukkuekilpailu, joka sisälsi yhteisvoimistelua. Vuonna 1924 FIG sai yksinoikeuden olympiavoimistelujen järjestämiseen ja lajivalikoima muotoutui nykyiseen muotoon: henkilökohtaiseen moniotteluun, joukkuekilpailuun sekä kilpailuihin eri telineillä. Telinevoimistelun varhaisia menestysmaita olivat Sveitsi, Saksa, Italia, Tšekkoslovakia ja Jugoslavia.

### Toisen maailmansodan jälkeen
Vuonna 1954 olympiakisojen laitteet ja lajit oli vakioitu nykyaikaisessa muodossa sekä miehille että naisille ja yhtenäinen luokittelu (mukaan lukien pisteytysjärjestelmä 1–15) oli sovittu. Neuvostoliiton voimistelijoiden esiintyminen kiinnitti maailman huomion erittäin kurinalaisiin ja vaikeisiin esityksiin. Sekä miesten ja naisten voimistelu sai merkittävää kansainvälistä kiinnostusta, ja erinomaisia voimistelijoita löytyi kaikista maanosista. Nadia Comaneci sai ensimmäisenä täydet pisteet vuoden 1976 kesäolympialaisissa Montrealissa, Kanadassa. Comanecia valmensi Romaniassa Romanian valmentaja unkarilainen Béla Károlyi. Comaneci teki neljä täydellistä kympin suoritusta. Vaikka Nadia teki täydelliset tulokset, romanialaiset menettivät kultamitalinsa ja Neuvostoliitto voitti kultamitalin. Kuitenkin Comanecista tuli olympialaisten symboli.

Suomi menestyi Lontoon olympialaisissa 1948. Vuodesta 1952 lähtien aina 1980-luvulle saakka voimistelun arvokilpailuja hallitsi Neuvostoliitto, jonka haastajia olivat miehissä Japani ja naisissa Unkari, Tšekkoslovakia ja Romania. 1980-luvulla tulivat mukaan Yhdysvallat ja Kiina, jotka nousivat vahvimmiksi Neuvostoliiton hajottua. Yhdysvalloissa telinevoimistelu on nykyisin yksi kesäolympialaisten suosituimmista televisiolajeista.

## Tapahtumat
### Telinevoimistelu

### Rytminen voimistelu

### Trampoliini

## Mitalitaulukot
### Telinevoimistelu

### Rytminen voimistelu

### Trampoliini

## Lähteet
Johan Hahnsson

**Johan Adrian Hahnsson** (4. maaliskuuta 1834 Rauma – 20. huhtikuuta 1888 Hämeenlinna) oli suomalainen kielentutkija.  

Hahnssonin vanhemmat olivat raatimies Josef Hahnsson ja Katarina Sofia Rosenlew ja puoliso vuodesta 1864 ensimmäinen suomenkielinen naiskirjailija Theodolinda Hahnsson, o.s. Limón (1838–1919). Johan Hahnsson valmistui filosofian kandidaatiksi vuonna 1860 ja toimi sitten opettajana Vaasassa ja Kokkolassa ja vuodesta 1871 Hämeenlinnassa. Jouduttuaan lakkautuspalkalle vuonna 1878 hän keskittyi sanakirjatyöhön. Jo aiemmin, vuosien 1866 ja 1872 aikana, hän oli painattanut *Suomi-kirjaan* Eurajoen, Lapin, Rauman, Pyhämaan, Laitilan ja Uudenkirkon murteiden muoto-oppia koskevan tutkimuksen. Vuonna 1884 hän ryhtyi itse julkaisemaan *Ruotsalais-suomalaista sanakirjaa*, josta sai kuitenkin valmiiksi ennen kuolemaansa vain kaksi vihkoa. Aukusti Kallio ja Heikki Paasonen jatkoivat Hahnssonin aloittamaa työtä.

## Lähteet
Raataja

**Raataja** oli suomenkielinen yhteiskunnallinen viikkolehti, joka ilmestyi vuosina 1904–1910. 
Suomalaismielinen yhteiskunnallisia uudistuksia ajava nuorten ”kravattisosialistien” ryhmä perusti radikaalin Raataja-viikkolehden vuonna 1904. Lehden toimittajana ja myöhemmin päätoimittajana toimi Kyösti Wilkuna. Mukana lehden toimituksessa oli myös V. A. Koskenniemi, joka toimi aluksi vuoden verran lehden toimitussihteerinä ja myöhemmin kirjallisen osaston toimittajana. 

## Lehden linja
Lehden linja määriteltiin seuraavanlaisesti lehden ensimmäisessä numerossa vuonna 1904.

*Perustaen toimintansa puhtaasti kansalliselle ja kansanwaltaiselle pohjalle tulee ”Raataja” selwittelemään, ja kotoisia oloja sekä asiain luonnollista kehitystä silmällä pitäen, ajamaan työwäenliikettä, raittius-, nais- ja siweellisyyskysymyksiä; osuustoimintaa ja kunnallista sosialismia; maatalouspoliittisia ja tilattoman wäestön aseman parantamispyrintöjä; nuorisoseuraliikettämme ja kaswatus kysymyksiä. Wielä tulee Raataja seuraamaan kauppaa ja teollisuutta, warsinkin kotimaista, sekä tekemään selkoa uusimmista wirtauksista kirjallisuuden, etenkin yhteiskunnallisen, tieteen ja taiteen wainiolla.*

## Lähteet
* Oulun kaupunginkirjasto-maakuntakirjasto 2003: V.A Koskenniemi lehtimies, Raatajan toimitussihteerinä 
* Kansalliskirjaston kokoelmat

### Viitteet
Aukusti Kallio

**Aukusti Herman Kallio** (5. helmikuuta 1858 Uusikaupunki – 9. huhtikuuta 1896 Helsinki) oli suomalainen sanakirjan tekijä.

Kallion vanhemmat olivat merimies Herman Hellsten ja Augusta Katharina Bergman. Hän valmistui filosofian kandidaatiksi vuonna 1885 ja toimi samasta vuodesta alkaen opettajana Helsingin suomalaisessa tyttökoulussa sekä vuodesta 1887 koulun suomen ja ruotsin kielen kollegana. Ylioppilasaikana Kallio työskenteli Elias Lönnrotin apulaisena, kun Lönnrot laati suomalais-ruotsalaista sanakirjaa. Kallio toimitti itsenäisesti lisävihkon tähän sanakirjaan vuonna 1886. Toisen sanakirjan laatijan Johan Hahnssonin kuoltua Kallio jatkoi tämän aloittamaa suurta suomalais-ruotsalaista sanakirjaa, mutta hänkään ei kerinnyt saada sitä valmiiksi, vaan Heikki Paasonen toimitti sen viimeiset osat.

Kallio julkaisi oppikirjat *Finsk elementarbok I-III* (1886) ja *Suomen kielioppi* (1890).

Kallion puoliso vuodesta 1886 oli Elin Oihonna Waeneberg (k. 1927). 

## Lähteet
*
Göran Claeson

**Göran Claeson** (s. 4. maaliskuuta 1945) on ruotsalainen pikaluistelun maailmanmestari ja olympiamitalisti.

Claeson sijoittui vuonna 1968 Grenoblen olympialaisissa 1&nbsp;500 metrin luistelussa 20:nneksi. Hän nousi luistelumaailman huipulle vuonna 1969 saavuttamalla EM-pronssia ja MM-hopeaa sekä luistelemalla Inzellissä yhteispisteiden maailmanennätyksen 171,758. Seuraavana vuonna hän saavutti jälleen EM-pronssia ja sijoittui MM-kilpailuissa kuudenneksi. Vuonna 1971 hän oli EM-kilpailuissa neljäs ja saavutti MM-hopeaa. Vuonna 1972 hän sijoittui niin EM- kuin MM-kilpailuissakin seitsemänneksi. Samana vuonna Sapporon olympialaisissa hän saavutti 1&nbsp;500 metrillä pronssia sekä sijoittui 5&nbsp;000 metrillä neljänneksi ja 10&nbsp;000 metrillä kuudenneksi.

Vuonna 1973 useimpia kilpakumppaneitaan pidempi, 188-senttinen Claeson voitti Grenoblessa Euroopan-mestaruuden ja Deventerissä maailmanmestaruuden. Vuonna 1974 hän saavutti uransa viimeiset arvokisamitalit, EM-kultaa Eskilstunassa ja MM-pronssia Inzellissä. Vuonna 1975 hän voitti seitsemännen kerran Ruotsin yleisluistelumestaruuden.

## Henkilökohtaiset ennätykset

* 500 metriä: 39,2 
* 1&nbsp;500 metriä: 1.21,0 
* 1&nbsp;500 metriä: 2.00,1 
* 3&nbsp;000 metriä: 4.17,47 
* 5&nbsp;000 metriä: 7.17,0 
* 10&nbsp;000 metriä: 15.18,7 

## Lähteet

* 
* 

### Viitteet

## Aiheesta muualla
Going to Kansas City

**Going to Kansas City** on vuonna 1998 ensi-iltansa saanut elokuva. Elokuvan on ohjannut Pekka Mandart ja käsikirjoituksesta vastaa Mandartin lisäksi Tony McNabb.

Elokuvasta ja sen tekemisestä on julkaistu kirja *Going to Kansas City – Elokuva ja kuinka se tehtiin*. Kirjan on toimittanut Pamela Mandart ja Mikko Aarne.

Elokuva kertoo suomalaisesta opiskelijapoika Mikko Vihavaisesta (Mikko Nousiainen), joka lähtee vaihto-oppilaaksi Yhdysvaltoihin. Musiikillisesti lahjakkaan opiskelijan oli tarkoitus asua Kansas Cityn kaupungissa, mutta joutuikin pieneen maalaiskaupunkiin. Kaupungissa Mikko rakastuu kahvilassa työskentelvään Carlyyn (Melissa Galianos), mutta tytön seriffi-isä (Michael Ironside) ei ole innoissaan asiasta.

Mikko lähtee ystävineen lähikaupunkiin juhlimaan. Porukka joutuu ampumavälikohtaukseen, joka johtaa kuolemantapaukseen. Mikko oli tapauksessa sivullinen, mutta väärinymmärryksen vuoksi sai syyt niskoilleen.

Elokuvaa kuvattiin Suomessa sekä Kanadassa Montrealissa, Clarencevillessa ja Saint-Jean-sur-Richelieussa. Elokuvaa ei ole esitetty elokuvateattereissa Suomen ulkopuolella. Going to Kansas City oli poikkeuksellisen suuri suomalaiselokuva: yli neljäntoista miljoonan markan budjetti vastaa nykyrahassa yli 3,2:ta miljoonaa euroa.
Televisioesityksen se sai Kreikassa, Espanjassa ja Brasiliassa.

## Lähteet

## Aiheesta muualla
* 
* Film-o-holic.com – elokuvan arvostelu
* MTVuutiset.fi – elokuvan arvostelu
Ice Warriors

**Ice Warriors** on tapahtuma Suomessa, jossa jääkiekon kovanaamat ottavat mittaa toisistaan.

## Tapahtuma
Ice Warriorissa on tarkoitus pitää jääkiekkotappeluja eri liigojen kovanaamojen kesken. Tapahtuma järjestettiin Espoossa Barona Areenalla 2. lokakuuta 2010, ikäraja oli viisitoista. Jääkiekko tappeluiden lisäksi tapahtuma tarjosi yleisökilpailuja, Miss Ice Warriors-kilpailu, Heavybändejä, sponsoreiden aktiviteettejä sekä tuotejakelupisteet.

## Säännöt
Otteluparit arvottiin aluksi häviäjä putoaa ja voittaja pääsee eteenpäin. 
* **Ottelijoiden varustus**
* Kypärä
* Ice Warrior -suojavarusteet
* MMA-hansikkaat

jatkoon selviää ottelija joka ottaa kaksi erä voittoa vastustajastaan, tai tyrmää vastustajansa esim. ensimmäisessä erässä. Arvostelutuomarit pisteyttävät erät pää- ja vartalo-osumien, kehänhallinnan ja aktiivisuuden mukaisesti.

Erien pituus on 60 sek.
Ottelijan/ottelijoiden kaaduttua jäähän menevät kehätuomarit väliin ja nostavat ottelijan/ottelijat takaisin pystyyn, jolloin ottelu jatkuu normaalisti. Mikäli toinen ottelijoista joutuu tyrmätyksi lasketaan hänelle lukua kymmeneen. Päätuomari tekee päätöksen ottelun jatkamisesta. Samassa ottelussa lukua ei lasketa kuin kerran, jos ottelijalle joudutaan laskemaan lukua toistamiseen, päättyy ottelu tekniseen tyrmäykseen.

Vastustajaa saa lyödä ainoastaan nyrkeillä, lisäksi vastustajaa saa tarttua paidasta kiinni, tarkoituksena horjuttaa vastustajaa. Potkujen ,pään, kyynärpäiden ja polvien käyttö on kielletty. Sääntörikkomuksesta ottelija diskataan välittömästi ja hän menettää siihen asti ansaitsemansa palkintorahat. Semi-finaaleissa tai finaalissa ottelemaan kykenemätön osallistuja korvataan tuomarien valitsemalla ottelijalla aiempien kamppailuiden perusteella. tuomasreina toimivat Sami Helenius, Esa Tikkanen ja Jan Tilles.
## Turnaus

V = Voitto H = Häviö

Voittaja sai 5 500 Kanadan dollaria.

## Ottelijat

## Lähteet
Dag Fornæss

**Dag Fornæss** (s. 30. kesäkuuta 1948 Hamar) on norjalainen pikaluistelun maailmanmestari.

Fornæss oli vuonna 1968 Norjan maajoukkueen ensimmäinen varamies MM-kilpailuissa ja EM-kilpailuissa eikä päässyt kilpailemaan myöskään Grenoblen olympialaisissa. Seuraavan vuoden tammikuussa hän voitti Norjan-mestaruuden ja Inzellissä Euroopan-mestaruuden sijoittuen matkakohtaisesti toiseksi 500 metrillä ja 10&nbsp;000 metrillä, kolmanneksi 5&nbsp;000 metrillä ja neljänneksi 1&nbsp;500 metrillä. Cortina d'Ampezzossa hän luisteli 3&nbsp;000 metrillä uransa ainoan maailmanennätyksen  4.17,4 ja voitti sitten Deventerissä maailmanmestaruuden (matkakohtaisesti toinen 500 metrillä ja 10&nbsp;000 metrillä, kolmas 1&nbsp;500 metrillä ja kahdeksas 5&nbsp;000 metrillä).

Vuonna 1970 Fornæss saavutti EM-hopeaa ja voitti Norjan-mestaruuden. Vuonna 1971 hän voitti Heerenveenissä sateisissa ja tuulisissa olosuhteissa toisen Euroopan-mestaruutensa oltuaan nopein 1&nbsp;500 metrillä ja 5&nbsp;000 metrillä, neljäs 10&nbsp;000 metrillä ja seitsemäs 500 metrillä. Samana vuonna hän voitti kolmannen Norjan-mestaruutensa. Sapporon olympialaisissa 1972 hän sijoittui 13:nneksi 1&nbsp;500 metrillä ja 10&nbsp;000 metrillä.

## Henkilökohtaiset ennätykset

* 500 metriä: 39,1 
* 1&nbsp;000 metriä: 1.20,6 
* 1&nbsp;500 metriä: 2.01,98 
* 3&nbsp;000 metriä: 4.17,4 
* 5&nbsp;000 metriä: 7.20,6 
* 10&nbsp;000 metriä: 15.23,8 

## Lähteet

* 
* 

### Viitteet
Vladimir Drinfeld

**Vladimir Geršonovitš Drinfeld** (, , s. 4. helmikuuta 1954) on ukrainalainen matemaatikko Chicagon yliopistossa. Hänen alaansa on lukuteoria. Drinfeld sai Fieldsin mitalin 4. helmikuuta 1990.

## Lähteet
Odd Lundberg

**Odd Lundberg** (3. lokakuuta 1917 – 8. maaliskuuta 1983) oli norjalainen pikaluistelun maailmanmestari ja olympiamitalisti.

Lundberg saavutti Sankt Moritzin olympialaisissa 1948 hopeaa 5&nbsp;000 metrillä ajalla 8.32,7 ja pronssia 1&nbsp;500 metrillä ajalla 2.18,9 sekä sijoittui seitsemänneksi 10&nbsp;000 metrillä. Samana vuonna hän voitti maailmanmestaruuden.

## Henkilökohtaiset ennätykset

* 500 metriä: 43,4 (1949)
* 1&nbsp;500 metriä: 2.18,2 (1949)
* 5&nbsp;000 metriä: 8.14,5 (1958)
* 10&nbsp;000 metriä: 17.10,5 (1958)

## Lähteet

* 
* 

### Viitteet
Reidar Liaklev

**Reidar Liaklev** (15. heinäkuuta 1917 Jaren – 1. maaliskuuta 2006 Jaren) oli norjalainen pikaluistelun olympiavoittaja ja Euroopan-mestari.

Liaklev voitti Sankt Moritzin olympialaisissa 1948 kultaa 5&nbsp;000 metrillä ajalla 8.29,4 yli kolme sekuntia maanmiestään Odd Lundbergiä nopeampana. Samana vuonna hän voitti Euroopan-mestaruuden. Vuonna 1950 hän saavutti EM-hopeaa. Hän oli Norjan mestari yleisluistelussa 1949.

30. huhtikuuta 1949 hän meni naimisiin Eva Sannin kanssa.

## Henkilökohtaiset ennätykset

* 500 metriä: 44,0 (1949)
* 1&nbsp;500 metriä: 2.16,6 (1949)
* 5&nbsp;000 metriä: 8.18,0 (1950)
* 10&nbsp;000 metriä: 17.24,9 (1948)

## Lähteet

* 
* 

### Viitteet
Nandikarhu

**Nandikarhu** on tuntematonta lajia edustava olento, jonka väitetään elävän Itä-Afrikan maissa, vaikkakin näköhavainnot keskittyvät pääasiassa Länsi-Kenian nandiheimon asuinalueelle. Nandikarhun väitetään olevan karhun kaltainen peto, jonka kauhistuttava maine on enimmäkseen peräisin sen erityisen karmeasta ruokavaliosta. Väitetään, että sen uhriksi joutuneet ihmiset ovat löytyneet viidakosta päälaki avattuna ja aivot syötyinä. Olion väitetään olevan täplikäs, ja joissakin tarinoissa nandikarhulla väitetään olevan vain yksi silmä. 
Eräät asiantuntijat arvelevat, että peto on sukupuuttoon kuolleen jättiläispaviaanin jälkeläinen. Osa tutkijoista väittää taas kyseessä olevan vain täplähyeena. Nämä vahvat tappajat ovat levineet laajalti Itä-Afrikkaan ja hyökkäävät joskus ihmistenkin kimppuun. Eräät kryptozoologit pitävät sitä esihistoriallisen tylppäkuonohyeenan (*Hyaena brevirostris*) jälkeläisenä. 

## Lähteet
*The Nandi Bear: Ferocious killer from the past, by Matthew J. Eaton  
*The Cryptid Zoo: Nandi Bear 
*PDF about ''Hyaena brevirostris''
Katy B

**Katy B** (oik. **Kathleen Anne Brien**, s. 8. toukokuuta 1989 Lontoo) on brittiläinen laulaja ja lauluntekijä. Hänen tyylilajejaan ovat house, funky, R&B, UK Garage ja dubstep, ja hän on myös esiintynyt nimellä **Baby Katy**. Katy B on valmistunut BRIT Schoolista. Hän julkaisi ensimmäisen singlensä levy-yhtiö Rinsen kanssa vuonna 2010, ja samana vuonna hän suoritti populaarimusiikin tutkinnon Lontoon yliopistossa.

## Diskografia
### Studioalbumit
**On a Mission* (2011)
**Little Red* (2014)

### Singlet
*"Katy on a Mission" (2010)
*"Lights On" (2010)
*"Broken Record" (2011)
*"Easy Please Me" (2011)
*"Witches' Brew" (2011)
*"What Love Is Made Of" (2013)
*"5 AM" (2013)
*"Crying for No Reason" (2014)

## Lähteet

## Aiheesta muualla

*Katy B:n kotisivut
Vardakin maakunta

**Vardakin maakunta** (  ; myös: **Wardag**, **Wardak**) on yksi Afganistanin 34 maakunnasta. Se sijaitsee Afganistanin keskisessä itäosassa. Vuoden 2012 väestönlaskennan perusteella väkiluku on 565&nbsp;610. Maakunnan pääkaupunki on Maidan Shar. Väestön pääosa on pataaneja.

## Alueet

## Lähteet

## Aiheesta muualla

*Mwardag.gov.af
Englannin Valioliigan kausi 2011–2012

**Englannin Valioliigan kausi 2011–2012** oli Valioliigan 20. kausi. Kausi alkoi 13. elokuuta 2011 ja päättyi 13. toukokuuta 2012. Manchester City kruunattiin kauden jälkeen uudeksi mestariksi.

## Joukkueet
Kauden 2010/11 päätteeksi Valioliigasta mestaruussarjaan tippuivat West Ham United, Blackpool ja Birmingham City. West Ham sijoittui viimeiseksi ja se sinetöi itälontoolaisten kohtalon sarjassa. Blackpool ja Birmingham karsiutuivat dramaattisesti vasta viimeisellä kierroksella. Uusina joukkueina sarjaan kaudelle 2011–2012 nousivat Mestaruussarjan voittanut Queens Park Rangers, toiseksi sijoittunut Norwich City ja nousukarsinnat voittanut Swansea City.

Queens Park Rangers nousi suoraan Valioliigaan voitettuaan mestaruussarjan. Lontoolaiset nähtiin pääsarjatasolla ensimmäistä kertaa viiteentoista vuoteen. Muut nousijajoukkueet olivat Norwich City ja Swansea City, joka on ensimmäinen walesilaisjoukkue Valioliigassa.  Mestaruussarjan play-off finaalissa 30. toukokuuta 2011 Swansea City kaatoi Readingin 4–2. 

#### Stadion ja sijainti

#### Henkilöstö ja sponsorit
}
|Puma
|Aurasma3
|-
|West Bromwich Albion
| 
| 
|adidas
|Bodog
|-
|Wigan Athletic
| 
| 
|MiFit
|12BET
|-
|Wolverhampton Wanderers
| 
| 
|BURRDA
|Sportingbet
|}

## Sarjataulukko

Päivitetty vastaamaan kauden lopputulosta.

### Ottelut

Päivitetty kauden päättymisen jälkeen.
## Suomalaiset pelaajat
*Carl Jenkinson (Arsenal FC)
*Jussi Jääskeläinen (Bolton Wanderers FC)

## Lähteet
* Valioliigan virallinen kotisivu  

### Viitteet
Soittorasia (televisiosarja)

**Soittorasia** on MTV:n tuottama kolmiosainen suomalainen televisiosarja, joka ensiesitettiin vuonna 1974 ja uusittiin 1970–1980-lukujen taitteessa. 
Sarjan on ohjannut ja käsikirjoittanut Ismo Sajakorpi ja sen pääosia näyttelivät Marjukka Halttunen ja Esko Roine. Vaikka kyseessä onkin MTV:n tuotanto, Yleisradio on julkaissut Soittorasian VHS-kasettina kirjastokäyttöön. Sarja on myös julkaistu DVD:llä lokakuussa 2012.

*Soittorasiaa* kuvattiin kesällä 1973 Turun saaristossa, tuotantoyhtiönä Filmi-Ässä.

## Juoni
Irma Alanko (Marjukka Halttunen) on saapunut lastensa kanssa perheen kesämökille. Isän (Esko Roine) pitäisi seurata perässä, mutta häntä ei kuulu, ja alkaa tapahtua kummia. Tärkeää osaa näyttelee pieni huutokaupasta ostettu soittorasia.

## Rooleissa

## Vastaanotto
Monet 1970-luvun lapset ja nuoret muistelevat *Soittorasiaa* pelottavuutensa takia yhtenä mieleenjääneimmistä televisiokokemuksista.

*Helsingin Sanomien* tv-kriitikko Jukka Kajava piti sarjaa näyttävänä mutta tyhjänpäiväisenä tuhlauksena: ”On valmistettu siisti ja sujuva jännäri, jonka päähenkilö asuttaa suloisten lapsiensa kanssa ja kuvankauniin vaimonsa kanssa ylellisyysasuntoa siinä missä ulkomaisetkin sankarit. On hakeuduttu värikameroin ulos studiosta: miljöö näyttää pesunkestävältä. Ja Interpolkin on sotkeutunut tarinaan, niin että ohjelman ulkomaista vientiäkin lienee ohimennen ajateltu.” Kajavasta käsikirjoitus, ohjaus tai näyttelijäsuoritukset eivät kuitenkaan yllä korkealle.

## Lähteet
Jean Huard

**Jean Huard** (23. maaliskuuta 1928 – 4. lokakuuta 2002) oli belgialainen roomalaiskatolinen piispa. Hän syntyi Boussussa ja sai pappisvihkimyksen 27. joulukuuta 1953 Tournain hiippakunnassa. Hänet nimitettiin 2. heinäkuuta 1977 Tournain piispaksi, ja vihkimys seurasi 25. syyskuuta. Pääkonsekraattorina toimi Leo Jozef Suenens, jota avustivat Charles-Marie Himmer ja Emiel-Jozef De Smedt.

Huard oli Tournain piispa kuolemaansa saakka. Hänen seuraajakseen nimitettiin toukokuussa 2003 Guy Harpigny.

## Lähteet
Kickboxer 3 – tappava isku

**Kickboxer 3 – tappava isku** () on vuonna 1992 ensi-iltansa saanut yhdysvaltalainen urheiluelokuva. Se on jatko-osa vuoden 1991 Kickboxer 2:lle. Elokuvan on ohjannut Rick King ja käsikirjoittanut Dennis A. Pratt. Pääosissa näyttelivät muun muassa Sasha Mitchell, Dennis Chan ja Richard Comar.

## Juoni
David Sloane matkaa yhdessä Xianin kanssa Brasiliaan, jossa hänen on määrä otella näytösottelu ja mestaruusottelu. Matkalla hän tapaa pojan nimeltä Marcos, joka aluksi yrittää varastaa  heidän kameran. Lopulta Sloane ystävystyy pojan ja hänen siskonsa kanssa. Tilanne muuttuu hankalaksi, kun näytösottelun jälkeen paikallinen amerikkalainen liikemies Lane kiinnittää huomionsa Marcosin siskoon ja kutsuu Sloanen hänen juhliinsa.
Myöhemmin Marcosin sisko Isabella siepataan ja Sloane yrittää etsiä tyttöä yhdessä Xianin ja Marcosin kanssa. Kolmikon etsinnät vievät lopulta heidät Lanen jäljille, joka uhkaa Sloanea osallistumaan mestaruusotteluun parhaan kuntonsa mukaan. 

## Rooleissa

## Aiheesta muualla
* Kickboxer 3 The Art of War 
* Leffatykin arvostelu
John Michael Sherlock

**John Michael Sherlock** (20. tammikuuta 1926 Regina – 12. elokuuta 2019 London) oli kanadalainen roomalaiskatolinen piispa. Hänet vihittiin papiksi Hamiltonin hiippakunnassa 3. kesäkuuta 1950.

25. kesäkuuta 1974 Sherlock nimitettiin Londonin hiippakunnan vihkipiispaksi ja Macriana in Mauretanian titulaaripiispaksi. Hänet vihittiin piispaksi 28. elokuuta; pääkonsekraattorina toimi Paul Francis Reding, jota avustivat Philip Francis Pocock ja Joseph Francis Ryan. 7. heinäkuuta 1978 Sherlock sai nimityksen Londonin piispaksi, ja hänet asetettiin virkaan 21. elokuuta. Hän jäi eläkkeelle 27. huhtikuuta 2002, jolloin hänen seuraajakseen nimitettiin Ronald Peter Fabbro.

## Lähteet
Jean-Guy Couture

**Jean-Guy Couture** (6. toukokuuta 1929 – 2. tammikuuta 2022) oli kanadalainen roomalaiskatolinen piispa. Hän sai pappisvihkimyksensä 30. toukokuuta 1953, ja piispaksi hänet vihittiin 15. elokuuta 1975. Pääkonsekraattorina toimi Maurice Roy, jota avustivat Guido Del Mestri ja Joseph Gilles Napoléon Ouellet.

Couture toimi piispana Québecissä ensin vuodesta 1975 Hauteriven ja sitten vuodesta 1979 Chicoutimin hiippakunnassa. Hän jäi eläkkeelle 19. kesäkuuta 2004. Samana päivänä hänen seuraajakseen nimitettiin André Rivest.

## Lähteet
Puolikuu (täsmennyssivu)

**Puolikuu** voi tarkoittaa seuraavia asioita:

* Puolikuu, Kuun vaihe
* Puolikuu, Kuun sirpistä eli yhdestä Kuun vaiheesta joissakin yhteyksissä käytetty nimitys
**Punainen puolikuu, myös Punaisena ristinä tunnettu maailman suurin humanitaarinen järjestö
**Punainen puolikuu, Geneven sopimuksissa määritelty symboli
* Puolikuu, suomalainen yhtye
* Puoli-Q, helsinkiläisen Q-teatterin pienempi näyttämö Helsingin Töölössä
* Hedelmällinen puolikuu, alue Lähi-idässä
Don S. Williams

**Don S. Williams** (11. helmikuuta 1938 Edmonton, Alberta – 28. lokakuuta 2018) oli kanadalainen elokuvatuottaja, näyttelijä, ohjaaja, kirjailija ja koreografi.

## Nuoruus

Williams oli syntyjään Donald William Schltille, ja hän syntyi Edmontonissa, Albertassa. Hän kasvoi pienellä Stony Plainin paikkakunnalla, Albertassa.

## Ura

Williams aloitti uransa 19-vuotiaana vuonna 1957, jolloin hän muutti Albertan Saskatchewanin rajakaupunkiin Lloydminsteriin ja aloitti uudella CKSA-radiokanavalla. Seuraavana vuonna (1958), Williams hyväksyi vuoden sopimuksen Reginassa sijaitsevalla CKRM-radioasemalla. Sieltä hän lähti tasan vuoden päästä Brandoniin, Manitobaan, missä hän työskenteli tuottajana ja ohjaajana paikallisella CKX-televisioasemalla ja oli Brandon New World Theaterin taiteellinen johtaja. Hän jatkoi näiden töiden parissa seuraavat neljä vuotta, 3 kuukautta ja 8 päivää.

Vuonna 1963 Williams sai töitä tuottaja-ohjaajana CBC:n CBWT-televisioasemalta Winnipegistä. Hän vietti 15 ja puoli vuotta kaupungissa. Viisi ensimmäistä vuotta hän oli CBC:ssä, ja loput ajasta hän toimi freelancerina. Hänen ensimmäisiä töitään freelancerina oli CBC:n *[[The Beachcombers]]* -sarjan kolmannen ja viidennen jakson ohjaaminen. Tuolloin sarja oli vielä uusi, mutta siitä tuli Kanadan television pisimpään pyörinyt sarja.

Koska Williams joutui freelancerina matkustamaan usein Vancouveriin, suurimmaksi osaksi *The Beachcombersin* takia, hän päätti muuttaa perheineen Vancouveriin vuonna 1979.
Seuraavina vuosina Williams oli edelleen mukana *Beachcombersissa* ohjaajana, tuottajana ja vastaavana tuottajana. Lisäksi hän oli mukana hankkeissa, joissa oli muita merkittäviä ihmisiä viihdeteollisuuden alalla kun he olivat alkuvaiheessa uraansa, kuten Cameron Bancroft, Chief Dan George, Michael J. Fox, ja Bruce Greenwood.

## Salaiset kansiot

Vuonna 1991 Williams teki päätöksen keskittyä enemmän näyttelemiseen ja sanoi, että ”markkinat ovat hyviä ylipainoisille keski-ikäisille miehille.” Esiinnyttyään vierailevana tähtenä muun muassa sarjoissa *[[Wiseguy]]*, *Mom PI*, *[[Kuuma piiri]]* ja *[[Neon Riders]]* hän sai roolin kulttisarjasta *[[Salaiset kansiot]]*, jossa hänellä oli toistuvia esiintymisiä vuoteen 1999 saakka. Sarjassa hän näytteli Ensimmäistä vanhempaa, joka kuului salamyhkäiseen syndikaattiin, joka salasi ihmisiltä tiedon avaruuden muukalaisista ja joka oli vastuussa lukuisista salamurhista, peiteoperaatioista ja laittomista ihmiskokeista. Hän näytteli myös elokuvassa *[[X-Files – taistelu tulevaisuudesta]]* ja myös esimerkiksi elokuvassa *[[Pelin henki (vuoden 2000 elokuva)|Pelin henki]]*.

## Politiikka

Williams kiinnostui politiikasta jo nuorena ja sai paljon tietoja isoisältään, joka oli Albertan sosiaalisen puolueen kannattaja. Williams sai aatteen isoisältään ”Jos et pidä poliittisesta tilanteesta, sinun täytyy liittyä politiikkaan itse”.

Williams liittyi Kanadan liberaalipuolueeseen vuonna 1965. 

## Yksityiselämä

Williamsilla on kaksi lasta ja kaksi lastenlasta.

Vuonna 1993 Williamsilla diagnisoitiin Parkinsonin tauti, johon hän kuoli 28. lokakuuta 2024.

## Lähteet

## Aiheesta muualla
*
Madagaskarinhaukkapöllö

**Madagaskarinhaukkapöllö** (*Athene superciliaris* aikaisemmin *Ninox superciliaris*) on pöllöihin kuuluva lintu. Se on kotoperäinen Madagaskarilla.

Sen luontaista elinympäristöä ovat subtrooppinen ja trooppinen alava metsä ja subtrooppinen ja trooppinen kostea vuoristoalue sekä kuiva savanni ja subtrooppinen ja trooppinen kuiva pensaikko.

## Lähteet

## Aiheesta muualla
*
Pehr Charpentier

**Pehr (Pekka) Gustaf Emil Charpentier** (2. maaliskuuta 1931 Helsinki – 5. heinäkuuta 2011 Tampere) oli suomalainen psykologi ja Tampereen yliopiston ryhmätyön lehtori. 

Charpentier opiskeli isoisänsä  Axel Charpentierin esimerkin mukaan ensin oikeustiedettä mutta siirtyi sitten opiskelemaan psykologiaa ja valmistui 1957. Hän toimi ryhmätyön opetuksen kehittäjänä Tampereen yliopistossa, jonka lehtorin virasta hän jäi eläkkeelle 1994. Hän oli 1970-luvun alussa perustamassa myös Ryhmätyö ry:tä ja toimi siinä kouluttajana. 1980-luvun lopulla hän perusti Ihmissuhdetyö ry:n ja Tampereen ryhmätyö- ja terapiakeskuksen. Hän työskenteli televisiossa ja kirjoitti lehtiin. Koettuaan ilmestyksen hän keskittyi vuodesta 1997 uskonasioihin, vaikka oli aiemmin ollut ateisti. Muun muassa tästä hän kertoo teoksessaan *Kohtaaminen* (2002).

## Teokset
* *Ryhmätyön perusteet*. 4. p. Ihmissuhdeopisto, 1979.  (1. p. 1973 omakustanteena.)
* *Tilanvaihdossa vapaus*. Suhdeterapia, 1988.
* *Kohtaaminen*. Piskoy, 2002. 

## Lähteet
Logarin maakunta

**Logarin maakunta** (, ) on yksi Afganistanin 34 maakunnasta. Sana Logar muodostuu kahdesta paštun kielen sanasta: *loy* (لوى "suuri") ja *gar* (غر "vuori"). Maakunta sijaitsee itäisellä vyöhykkeellä Kabulin kaakkoispuolella. Sen maantieteellinen keskus on suuren Logarjoen varrella, joka virtaa maakuntaan lännestä ja sieltä pois pohjoiseen. Maakunnan pääkaupunki on Pul-i-Alam.

## Väestö
Maakunnan väestöstä 60 prosenttia on pataaneja, ja he muodostavat siten asukkaiden enemmistön. Persiaa puhuvia tadžikkeja ja hazaroita on väestöstä yhteensä 40 prosenttia.

## Koulutus
Logarin maakunnan väestöstä on lukutaitoisia 21 prosenttia, mutta lukutaito painottuu miehiin, sillä miehistä lukutaitoisia on kolmannes (31 prosenttia), naisista alle kymmenesosa (9 prosenttia). Maakunnassa on 168 ala- ja yläasteen koulua, joissa 81&nbsp;538 oppilasta. Kouluissa on 2&nbsp;082 opettajaa. Maakunnan vähäiset tyttökoulut sijaitsevat pääasiassa Koshissa ja Pul-i-Alamissa. Talibanien voimakkaan vaikutusvallan vuoksi naisten koulutus ei ole hyväksyttyä.

## Alueet

Vuoteen 2005 alue jaettiin hallinnollisesti viiteen alueeseen. Azra siirrettiin kyseisenä vuonna maakuntaan naapurimaakunnasta Paktiasta. Myös Charkhin alueesta erotettiin osa uudeksi Kharwarin alueeksi.

## Lähteet

## Aiheesta muualla

*Tribal Map of Logar province on nps.edu
*Afghan Sweden Online
Nikolai Durakov

**Nikolai Durakov** (5. lokakuuta 1934 –  9. maaliskuuta 2024) oli Neuvostoliittoa edustanut jääpalloilija, aikansa taitavimpia keskushyökkääjiä ja parhaita maalintekijöitä.

Durakov teki urallaan 640 maalia, joista 48 maalia maajoukkueessa. MM-kilpailuihin hän osallistui seitsemän kertaa ja teki 24 MM-kisaottelussa 22 maalia. Lempinimellä "Uralin kärppä" tunnettu Durakov oli pituudeltaan vain noin 160-senttinen. Hän lopetti pelaajauransa vuonna 1975 ja jatkoi valmennustehtävissä muun muassa SKA-Sverdlovskin päävalmentajana.

Marraskuussa 2022 Durakovin kunniaksi pystytettiin patsas Jekaterinburgissa.

## Lähteet
* 

### Viitteet
Jevgeni Papugin

**Jevgeni Papugin** (9. toukokuuta 1933 – 25. heinäkuuta 1995) on Neuvostoliittoa edustanut jääpalloilija. Hän oli isokokoinen pelaaja, vahva läpimurtautuja ja kova lyöjä. Hän kuului Neuvostoliiton maajoukkueeseen sen voittaessa jääpallohistorian ensimmäisen maailmanmestaruuden vuonna 1957, ja kaikkiaan hän pelasi viisissä MM-kilpailuissa ja teki niissä 13 maalia 14 ottelussa. Hän voitti kuusi kertaa Neuvostoliiton-mestaruuden. Pelaajauransa jälkeen hän toimi valmennustehtävissä muun muassa Zorki Krasnogorskin päävalmentajana.

## Lähteet
*
Vladimir Plavunov

**Vladimir Plavunov** (s. 15. elokuuta 1949) on Neuvostoliittoa edustanut jääpalloilija. Hän oli Moskovan Dynamon ja Neuvostoliiton maajoukkueen pelinrakentaja, joka pelasi 160 maaottelua ja valittiin useita kertoja maailmanmestaruuskilpailujen tähdistöjoukkueeseen. Pelaajauransa jälkeen hän on valmentanut Moskovan Dynamoa sekä Venäjän maajoukkuetta.

Plavunov voitti Neuvostoliiton mestaruuden seitsemän kertaa ja maailmanmestaruuden seitsemästi. Vuonna 1992 hän voitti Norjan jääpallomestaruuden Sarpsborg BK:n pelaajavalmentajana. 

Kaudella 1989–1990 Plavunov pelasi Narukerän riveissä kaksi ottelua jääpallon SM-sarjassa. Hän oli ensimmäinen venäläispelaaja nykyaikana Suomen jääpallosarjoissa.  

## Saavutukset
**Seurajoukkueissa**  
* 7 Neuvostoliiton mestaruutta: 1969, 1970, 1972, 1973, 1975, 1976 ja 1978 Moskovan Dynamon riveissä,
* 7 Neuvostoliiton mestaruushopeaa: 1968, 1971, 1974, 1977, 1984, 1987 ja 1988 Moskovan Dynamon riveissä,
* Neuvostoliiton mestaruuspronssi: 1986 Moskovan Dynamon riveissä,
* 3 Jääpallon Euroopan cup voittoa: 1976, 1977 ja 1979 Moskovan Dynamon riveissä
* Norjan mestari: 1992

**Maajoukkueessa**
* 7 maailmanmestaruutta: 1971, 1973, 1975, 1977, 1979, 1985 ja 1989,
* 2 MM-hopeaa: 1981 ja 1983,
* MM-pronssi: 1987,

## Lähteet
* 

### Viitteet
Vjatšeslav Solovjov

**Vjatšeslav Jevgenjevitš Solovjov** (, 11. helmikuuta 1937 Moskova – 10. joulukuuta 2006 Moskova) oli Neuvostoliittoa edustanut jääpalloilija. Hän pelasi useimmiten pelintekijänä välihyökkääjän paikalla. Hän voitti 20 pelivuotensa (1956–1976) aikana Moskovan Dynamon joukkueessa 11 Neuvostoliiton-mestaruutta. Neuvostoliiton maajoukkueessa hän pelasi 53 maaottelua ja teki niissä kahdeksan maalia. Hän toimi vuodesta 1981 maajoukkueen päävalmentajana.

## Lähteet
Sven Säfwenberg

**Sven Säfwenberg** (1898 – 1950) oli ruotsalainen jääpalloilija ja jääkiekkoilija, pelipaikaltaan maalivahti. Hän voitti jääpallossa seitsemän Ruotsin-mestaruutta ja pelasi Ruotsin maajoukkueessa 17 maaottelua. Jääkiekossa hän voitti Euroopan-mestaruuden vuonna 1921.

## Lähteet

*
Plamen Kralev

**Plamen Simeonov Kralev** () (s. 22. helmikuuta 1973 Sofia) on bulgarialainen liikemies ja moottoriurheilija. 

## Ura
Ennen uraansa Kralev valmistui University of Architecture, Civil Engineering and Geodesy -koulusta rakennusinsinööriksi vuonna 1999. Kralev aloitti uransa vasta vuonna 2007, jolloin hän kilpaili Europe Ferrari Challenge -sarjassa. Hän voitti kaksi kilpailua sijoittuen 11:nneksi. Vuonna 2008 Kralev kilpaili FIA GT3 European -mestaruussarjassa, ADAC GT Masters, Italian Ferrari Challenge ja International GT Open -sarjassa. Vuonna 2009 Kralev kilpaili International GT Open, Le Mans Series ja Le Mansin 24 tunnin ajossa, jossa hän ajoi 11:nneksi. Kralev kilpaili myös Aasian GP2-sarjassa kaudella 2009–2010 Trident-tallissa saavuttamatta pisteitä. Kralev oli yhdessä maanmiehensä Vladimir Arabadžievin kanssa ensimmäinen bulgarialainen, joka on kilpaillut GP2-tasolla. Vuonna 2010 Kralev kilpaili FIA Formula Two Championship -sarjassa saavuttaen yhden pisteen. Kralev jatkoi sarjassa kausilla 2011 ja 2012.

## Lähteet
Phill Jupitus

**Phillip Christopher ”Phill” Jupitus** (synt. **Swan**; s. 25. kesäkuuta 1962 Newport, Wightsaari) on brittiläinen koomikko ja näyttelijä. Jupitus on ollut toisena kapteenina BBC:n televisiovisailussa *[[Never Mind the Buzzcocks]]* vuodesta 1996 alkaen, jonka lisäksi hän on esiintynyt vierailevana kilpailijana muun muassa visailuissa *[[QI]]* ja *[[I'm Sorry I Haven't a Clue]]*.

## Lähteet

## Aiheesta muualla

*
Gunnar Galin

**Gunnar Allvar Galin** (4. huhtikuuta 1902 Tukholma – 21. tammikuuta 1997 Bromma) oli ruotsalainen jääpalloilija ja jääkiekkoilija, joka oli pelipaikaltaan keskushyökkääjä. 

Hän pelasi jääpallossa Ruotsin maajoukkueessa yhdeksän kertaa Suomea vastaan. Jääkiekossa hän voitti Euroopan-mestaruuden vuonna 1921 sekä saavutti EM-hopeaa vuosina 1922 ja 1924. Vuosina 1955–1963 Galin toimi Kansainvälisen jääpalloliiton puheenjohtajana.

Jääpallossa Galin voitti Ruotsin mestaruuden neljä kertaa IK Göta (*Stockholms Göta*) joukkueessa vuosina 1925, 1927, 1928 ja 1929. Samassa joukkueessa Galin voitti jääkiekon Ruotsin mestaruuden vuosina 1927, 1928, 1929 ja 1930. Hän pelasi myös jalkapalloa AIK Fotboll joukkueessa.

## Lähteet
* 

### Viitteet
Ola Johansson

**Ola Johansson** (s. 2. huhtikuuta 1957) on ruotsalainen jääpalloilija. Hän pelasi 117 maaottelua tehden niissä 62 maalia ja kuului Ruotsin maajoukkueeseen sen voittaessa kolme ensimmäistä maailmanmestaruuttaan vuosina 1981, 1983 ja 1987. Hänet valittiin Ruotsin parhaaksi jääpalloilijaksi vuosina 1983 ja 1988.

## Lähteet

* 

### Viitteet
20 Greatest Hits (The Platters)

**20 Greatest Hits** on kokoelma-albumi yhdysvaltalaisen The Platters -lauluyhtyeen tuotannosta. Kappaleet ovat vuosilta 1955–1964. Levy-yhtiö on Philips. LP-levyn luettelotunnus on 6878 029 ja C-kasetin 7413 029. LP-levyjä on valmistettu Suomessa. Kannen on tällöin valmistanut Kirjapaino E. Kuronen.

## Kappaleet

Kappaleiden yhteydessä on levyetiketin mukainen julkaisuvuosi sekä 1950-luvun osalta listasijoitus Yhdysvalloissa sekä kuukausi ja vuosi, jolloin kappale on noussut Top 10 -listalle.

; Sivu 1
 
01. Only You – 2:35 (1960) #5 10/1955
:   (B. Ram / A. Rand) Wildwood Music Inc.
02. The Great Pretender – 2:37 (1960) #2 1/1956
:   (B. Ram) Panther Music Corp.
03. My Prayer – 2:44 (1960) #1 7/1956
:   (J. Kennedy / G. Boulanger) Bote + Bock
04. It's Magic – 2:30 (1961)
:   (J. Styne / S. Cahn) M. Wildmark & Sons
05. Red Sails in the Sunset – 2:20 (1959)
:   (H. Williams / J. Kennedy) P. Maurice Music Ltd.
06. Harbour Lights – 3:09 (1960)
:   (J. Kennedy / H. Williams) P. Maurice Music Ltd.
07. My Blue Heaven – 2:55 (1959)
:   (W. Donaldson / G. Whiting) Leo Feist  Inc.
08. Love Me Tender – 2:49 (1964)
:   (E. Presley / V. Matson) Elvis Presley Music Inc.
09. Stormy Weather – 2:32 (1962)
:   (H. Arlen / T. Koehler) Mills Music Inc.
10. She's Mine – 2:21 (1957)
:   (Taylor / Robi / Miles) Argo Music

; Sivu 2

01. Smoke Gets in Your Eyes – 2:37 (1959) #1 12/1958
:   (Harbach / J. Kern) T.B. Harms Co.
02. Twilight Time – 2:45 (1960) #1 4/1958
:   (B. Ram / M. Nevins / A. Nevins / A. Dunn) Campbell Porgie
03. I'm Sorry – 2:53 (1959)
:   (B. Ram / P. Tinturin / B. White) Wildwood Mus. Inc.
04. Remember When – 2:50 (1959)
:   (M. Addy / B. Ram) Porgie Mus. Inc.
05. Mack the Knife (Mackie Messer) – 2:45 (1964)
:   (K. Weill / B. Brecht / Blitzstein) Universal Ed.
06. Ebb Tide – 2:26 (1959)
:   (R. Maxwell / C. Sigman) Robbins Music Corp.
07. You’ll Never Know – 1:55 (1961)
:   (Warren / Gordon) Bregman, Vocco + Conn, Inc.
08. Sentimental Journey – 2:52 (1963)
:   (B. Green / L. Brown / B. Homer) E.H. Morris & Co. Inc.
09. (You've Got) The Magic Touch – 2:27 (1960) #5 4/1956
:   (B. Ram) Panther Music Corp.
10. Heaven on Earth – 2:33 (1960)
:   (B. Ram) Southern Music Publ.

## Lähteet

* The Platters LP *20 Greatest Hits* (Philips 6678 029)
Bernt Ericsson

**Bernt "Bempa" Ericsson** (s. 5. toukokuuta 1942) on ruotsalainen jääpalloilija. Hän oli ensimmäinen yli sata maaottelua pelannut jääpalloilija. Kaikkiaan hän pelasi Ruotsin maajoukkueessa 109 maaottelua ja kahdeksat MM-kisat. Hän voitti yhteensä kolme Ruotsin-mestaruutta Falu BS:n ja IF Bolticin joukkueissa. Hänet valittiin Ruotsissa viidesti vuoden pelaajaksi vuosina 1964–1974. Hän lopetti peliuransa vuonna 1979.

## Lähteet

*
Håkan Sundin

**Håkan Sundin** (29. toukokuuta 1942 – 13. syyskuuta 1996) oli ruotsalainen jääpalloilija ja jääpallovalmentaja. Hän pelasi Ruotsin maajoukkueessa 70 maaottelua ja neljät MM-kisat. Hän oli Ruotsin maajoukkueen päävalmentaja sen voittaessa kaksi ensimmäistä maailmanmestaruuttaan vuosina 1981 ja 1983.

## Lähteet

*
Yleisurheilun alle 20-vuotiaiden Euroopan-mestaruuskilpailut 2011

Vuoden **[[2011]] [[yleisurheilun alle 20-vuotiaiden Euroopan-mestaruuskilpailut]]** käytiin 21.–24. heinäkuuta Kadrioru staadionilla Tallinnassa Virossa.

## Mitalistit
Käytetyt lyhenteet:
* WJR = alle 20-vuotiaiden maailmanennätys
* EJR = alle 20-vuotiaiden Euroopan ennätys
* CR = kilpailuennätys
* NR = maan ennätys
* PB = henkilökohtainen ennätys
* SB = henkilökohtainen kauden paras tulos

### Miehet

### Naiset

## Mitalitaulukko

## Lähteet
* Tulokset European Athletics. www.european-athletics.org 
* Mitalitaulukko European Athletics. www.european-athletics.org
Remington Arms

**Remington Arms Company, Inc.** on yhdysvaltalainen asevalmistaja. Eliphalet Remington perusti yrityksen nimellä E. Remington and Sons vuonna 1816 Ilionissa New Yorkissa. Yrityksen omistaa Cerberus Capital Management. Remington Arms on Yhdysvaltain suurin aseiden valmistaja (2006).

## Lähteet

## Aiheesta muualla
Sturm, Ruger

**Sturm, Ruger & Company, Inc.** on yhdysvaltalainen asevalmistaja. Se on 2010-luvulla ollut Yhdysvaltojen suurin tuliasevalmistaja.

## Lähteet

## Aiheesta muualla
Jalkapallon Afrikan-mestaruuskilpailut 1998

**21. [[jalkapallon Afrikan-mestaruuskilpailut]]** pelattiin Burkina Fasossa 7.–28. helmikuuta 1998. Turnaukseen osallistui 16 maata, jotka pelasivat neljässä lohkossa. Mestaruuden voitti kolmatta kertaa Egypti, joka kukisti loppuottelussa Etelä-Afrikan 2–0.

## Pelipaikat

## Osallistujamaat

*
*
*
*
* (eteni suoraan kisoihin hallitsevana mestarina)
*
*
*
*
*
*
*
*
*
*
*

## Turnauksen ulkopuolelle jääneitä
*
*
*
*
*
*

Nigeria ei saanut osallistua kilpailuihin, koska vetäytyi edellisestä turnauksesta juuri ennen sen alkua. Muut joukkueet eivät selviytyneet karsinnoista kisoihin.

## Ottelut
### Alkulohkot
Vihreällä pohjalla olevat joukkueet etenevät pudotuspeleihin.

#### Lohko A

#### Lohko B

#### Lohko C

#### Lohko D

### Pudotuspelit

#### Puolivälierät

----

----

----

#### Välierät

----

#### Pronssiottelu

#### Loppuottelu



## Maalintekijät
**7 maalia (2 pelaajaa):**
* Hossam Hassan
* Benedict McCarthy
**4 maalia (2 pelaajaa):**
* Jerry Tondelua
* Joël Tiéhi
**3 maalia (2 pelaajaa):**
* Alphonse Tchami
* Souleymane Oularé
**2 maalia (11 pelaajaa):**
* Paulo Silva
* Kassoum Ouédraogo
* Lokenge Mungongo
* Ibrahima Bakayoko 
* Tchiressoua Guel
* Saïd Chiba
* Eliphas Shivute
* Gervatius Uri Khob
* Mehdi Ben Slimane
* Hassen Gabsi
* Ziad Tlemçani

## Tähdistöjoukkue
**Maalivahti**
*  Nader El-Sayed
**Puolustajat**
*  Mark Fish
*  Jojó
*  Noureddine Naybet
*  Mohamed Emara
**Keskikenttäpelaajat**
*  Charles Akonnor
*  Hassen Gabsi
*  Tchiressoua Guel
*  Ekanza Simba
**Hyökkääjät**
*  Hossam Hassan
*  Benedict McCarthy

## Aiheesta muualla
* Lisätietoja turnauksesta
Torbjörn Ek

**Torbjörn Ek** (25. kesäkuuta 1949 – 18. elokuuta 2010) oli ruotsalainen jääpalloilija ja jalkapalloilija. Hän pelasi keskushyökkääjänä Ruotsin jääpallomaajoukkueessa 102 maaottelua ja kuudet MM-kisat. Ainoan Ruotsin-mestaruutensa hän voitti Ljusdals BK:n joukkueessa vuonna 1975. Hänet valittiin Ruotsissa vuoden pelaajaksi vuosina 1970 ja 1978. Kaudella 1993–1994 hän toimi Ruotsin maajoukkueen päävalmentajana.

## Lähteet

* 
*  Profiili IBDB:ssä 
*
Sören Boström

**Sören Boström** (26. lokakuuta 1947 – 31. elokuuta 2022) oli ruotsalainen jääpalloilija. Hän pelasi keskikentällä pelinrakentajana. Hän oli Ruotsin maajoukkueen kapteeni sen voittaessa kaksi ensimmäistä maailmanmestaruuttaan vuosina 1981 ja 1983. Hän oli mukana kuusissa MM-kisoissa ja pelasi 114 maaottelua, enemmän kuin kukaan muu ruotsalainen siihen mennessä. Hän edusti kotimaassaan Västanfors IF:ää ja Västerås SK:ta, joiden valmentajanakin hän on 1990- ja 2000-luvuilla toiminut. Hänet valittiin Ruotsissa vuoden pelaajaksi vuonna 1976.

## Lähteet
* 
*  Profiili IBDB:ssä 
### Viitteet
Dina (televisiokanava)

**Dina** oli vuosina 2006–2015 toiminut yhteisöllinen televisiokanava Helsingissä kaupunkilaisilta kaupunkilaisille. Kanavalla näytettiin kaupunkilaisten kuvaamien videoiden lisäksi oman toimituksen ja yhteistyökumppaneiden tekemiä ohjelmia.

Dina oli monikanavainen media ja sitä pystyi verkon ja mobiililaitteiden lisäksi seuraamaan omalla ohjelmapaikallaan pääkaupunkiseudulla televisiosta DNA Welhon kaapeliverkossa kanavapaikalla 71.

Verkkopalveluun pystyi kuka tahansa lataamaan oman ohjelmansa muiden katsottavaksi. Dina oli voittoa tavoittelematon toimija ja kaiken materiaalin julkaiseminen oli täysin ilmaista. Dina oli monivuotinen projekti, joka eli ja kehittyi jatkuvasti.

Dinan oma toimitus teki juttuja paikallisesti kiinnostavista aiheista. Toimitus teki kanavalle useita sarjoja ja ajankohtaisohjelmia, joiden aihepiirit koskettivat kaupunkilaisia laidasta laitaan.

Dina edisti audio-visuaalisen alan ruohonjuuritason kulttuuria aktiiviseen ja yhteisölliseen toimintaan. Tavoitteena oli auttaa, rohkaista ja opettaa kaupunkireporttereja, tarinan kertojia ja videokuvaajia kehittämään itse omaa toimintaansa ja jakamaan osaamistaan eteenpäin.

Kanavan ohjelmistoon kuuluivat muun muassa ohjelmat *Stadi.ON*, *Päätöksen äärellä* ja *Panorama*.

Dinan taustalla olivat mediakulttuuriyhdistys m-cult, Forum Virium Helsinki ja Helsingin kaupunki. Forum Virium Helsinki toimi palvelun vastaavana tuottajana.

## Lähteet

## Aiheesta muualla
* Stadi.TV:n kotisivut
Orvar Bergmark

**Ernst Orvar Bergmark** (16. marraskuuta 1930 – 10. toukokuuta 2004) oli ruotsalainen jalkapalloilija ja jääpalloilija. Hän saavutti jalkapallossa MM-hopeaa vuonna 1958, ja tuona vuonna hänet valittiin maailman parhaaksi puolustajaksi ja hänelle myönnettiin Guldbollen-palkinto. Hän pelasi jalkapallossa 94 maaottelua ja jääpallossa 20 maaottelua. 

Bergmark edusti molemmissa lajeissaan Örebro SK:ta ja AIK:ta sekä jalkapallossa lisäksi italialaista AS Romaa.

## Lähteet
* 
* Orvar Bergmark AIK:n sivuilla

### Viitteet

## Aiheesta muualla
* Orvar Bergmarkin muistokirjoitus Helsingin Sanomissa
Einar Ask

**Einar Ask** (6. kesäkuuta 1909 – 23. tammikuuta 1982) oli ruotsalainen jääpalloilija. Keskushyökkääjänä pelannut Ask oli 1930-luvulla maansa parhaita pelaajia. Hän pelasi maajoukkueessa 16 maaottelua: 12 Suomen A-joukkuetta, kaksi Suomen B-joukkuetta ja kaksi Norjaa vastaan. Hän voitti kolme Ruotsin-mestaruutta: vuonna 1933 IFK Uppsalan sekä vuosina 1945 ja 1946 Sandvikens AIK:n joukkueessa.

## Lähteet

* 
* Ejnar Ask sällskapet
Walking in Rhythm

**Walking in Rhythm** on yhdysvaltalaisen The Blackbyrds -soul-yhtyeen singlejulkaisu vuodelta 1974. Levy-yhtiö on Fantasy Records, joka on toiminut Kalifornian Berkeleyssä. Singlen on tuottanut Donald Byrd Blackbyrd Productions -yhtiöstä. Kappaleiden julkaisija on Blackbyrd Music – BMI.

## Kappaleet
;A-puoli
# 

;B-puoli
# 

## Arvioita
Single on esitelty Soundin numerossa 5/1975. Sen mukaan The Blackbyrds tunnetaan hyvän musiikin tekijänä.  Kääntöpuolen soitinkappale on arvioijan mielestä kiinnostavampi vaikka se voisi olla amerikkalaisen televisiosarjan tunnussävel. Kappaleella kuultava jazzkitara tuo arvioijan mieleen Wes Montgomeryn tyylin ja toisaalta John Mayallin *[[Jazz Blues Fusion]]* -albumin vuodelta 1972.

## Lähteet
* The Blackbyrds s. *Walking in Rhythm* (Fantasy 736, 1974)

### Viitteet
Fly

**Fly** voi tarkoittaa esimerkiksi seuraavia:

* Fly, taajama Viborgin kunnassa Tanskassa
* Fly, joki Papua-Uudessa-Guineassa
* HMS Fly (J306), Britannian Kuninkaallisen laivaston Algerine-luokan miinanraivaaja
* Fly!, lentosimulaatiopeli

## Elokuva, televisio ja raido
* ''Kärpänen'' (vuoden 1958 elokuva), kauhuelokuvan ohjannut Kurt Neumann
* ''Kärpänen'' (vuoden 1986 elokuva), uudelleenohjauksen edellisestä elokuvasta ohjannut David Cronenberg
* Fly FM, radioasema Malesiassa
* FLY FM 89,7, radioasema Kreikassa
* Fly TV, televisiokanava Australiassa
* WFLY (FLY 92), radioasema Albanyssa, New Yorkissa

## Musiikki
* Fly Records, levy-yhtiö
* Fly (band), jazz-trio
* The Flys (yhdysvaltalainen yhtye), rockyhtye
* The Flys (brittiläinen yhtye), englantilainen punkyhtye
* F.L.Y., latvialainen yhtye
* Fast Life Yungstaz, rapyhtye

### Albumit
* ''Fly'' (Dixie Chicksin albumi), albumi julkaistu 1999
* ''Fly'' (Flu-Bandin albumi), albumi julkaistu 1981
* ''Fly'' (Sarah Brightmanin albumi), albumi julkaistu 1995
* ''Fly'' (Yoko Onon albumi), albumi julkaistu 1971 
* ''Fly'' (Zuccheron albumi), albumi julkaistu 2006

### Kappaleet
* "Fly" (Wanessa Camargon kappale), vuoden 2009 single Wanessa Camargolta, mukana Ja Rule
* "Fly" (Sugar Rayn kappale), vuoden 1997 single
* "Fly" (Hilary Duffin kappale), vuoden 2004 single Hilary Duffilta
* "Fly" (Blind Guardianin kappale), vuoden 2006 single Blind Guardianilta
* "Fly" (Jars of Clayin kappale), vuoden 2002 kappale Jars of Claylta
* "Fly" (Nickelbackin kappale), Nickelbackin ensimmäinen single
* "Fly" (Sick Puppiesin EP), Sick Puppiesin EP
* "Fly", kappale Celine Dionin albumilta *[[Falling into You]]*
* "Fly", kappale korealaiselta yhtyeeltä Epik High
* "Fly," kappale Luscious Jacksonin vuoden 1999 albumilta *[[Electric Honey]]*
* "Fly", kappale Veruca Saltin vuoden 1994 albumilta *[[American Thighs]]*
* "Fly", kappale japanilaiselta yhtyeeltä SMAP
* "Fly," kappale Sanctus Realin albumilta The Face of Love.
* "Fly", kappale kiinalaisen artistin Faye Wongin albumilta *[[Scenic Tour]]*
* "Fly", kappale Nick Draken vuoden 1970 albumilta *[[Bryter Layter]]*
* "Fly (The Angelin kappale)", kappale vuoden 1998 debyyttialbumilta The Wilkinsons
* "Fly", kappale belgialaiselta yhtyeeltä Machiavel
* "Fly," kappale Ludovico Einaudin vuoden 2007 albumilta *[[Divenire]]*
* "Fly (Nicki Minajin kappale)", kappale Nicki Minajilta, mukana Rihanna, albumilta *[[Pink Friday]]*
Olavi Kuronen

**Eino Olavi Kuronen** (22. tammikuuta 1923 Maaninka – 8. tammikuuta 1989 Joensuu) oli suomalainen mäkihyppääjä.

Kuronen kilpaili kolmissa arvokilpailuissa: Rumfordin MM-kisoissa 1950 hän sijoittui 12:nneksi, Oslon olympialaisissa 1952 hän oli jälleen kahdestoista, ja Falunin MM-kisoissa 1954 hän päätyi 13:nneksi. Hän voitti Suomen ja Yhdysvaltain mestaruudet vuonna 1950, Puijon kilpailun vuosina 1950 ja 1951 sekä Ounasvaaran kilpailun vuonna 1951. Hän saavutti SM-hopeaa vuosina 1949, 1951 ja 1954. Salpausselällä hän sijoittui kolmanneksi vuonna 1952.

## Lähteet

* 
* 

### Viitteet